NaiveNeuron/SloPal huggingface dataset:
R. Fico, predseda vlády SR: (2009-02-05):
Neprítomný bude podpredseda vlády Dušan Čaplovič, ktorý je na zahraničnej pracovnej ceste. Zastupuje ho minister kultúry pán Maďarič. Neprítomná z dôvodu zahraničnej pracovnej cesty aj pani ministerka práce, sociálnych vecí a rodiny pani Tomanová. Zastupuje ju minister zdravotníctva pán Raši. A mimo územia Slovenskej republiky je aj minister zahraničných vecí pán Lajčák. Na neho nie sú ale postavené žiadne otázky. Pán predsedajúci, som pripravený odpovedať na otázky, ktoré postavili poslanci Národnej rady.
Pfundtner, Edita, poslankyňa NR SR (2017-06-14):
Ďakujem veľmi pekne. Ja ďakujem pani predsedníčke ľudskoprávneho výboru za jej vystúpenie. A áno, pamäť národa, pani kolegyňa, súhlasím, že je to naša národná minulosť a náš spoločný majetok. A „ako každý majetok aj ona musí byť riadne spravovaná, ošetrovaná a zdieľaná svojimi vlastníkmi. Pri riadnom užívaní je minulosť zdrojom sily, identity a poznatkov, ktoré prispievajú k duchovnému a materiálnemu rozkvetu Slovenska.“ Ja som teraz citovala od Jána Langoša, od pána Langoša, ktorý keď podával tento návrh zákona pôvodne, tak vôbec nehovoril o žiadnom predsedovi správnej rady. A sám hovoril, že táto verejnoprávna inštitúcia má byť napojená na ústavné inštitúcie. To znamená na prezidenta, na vládu a na Národnú radu Slovenskej republiky. Sedem rokov ste, pani poslankyňa, v parlamente! Za tých sedem rokov ste mohli iniciovať niekoľko zmien na vylepšenie Ústavu pamäti národa. Mali sme v roku 2010 historickú šancu. Historickú šancu počas Radičovej vlády a vy ste to zahodili. Vy ste zvalili vašu, našu vlastnú vládu a neriešili ste ani tieto problémy. Teraz tu hovoríte krásne reči o zachovaní demokracie. Áno, ja s vami súhlasím, ale ja si neviem predstaviť horší čin, ako zahodiť historickú šancu a dôveru ľudí sklamať tak, že za rok a pol zvaliť svoju vlastnú vládu a nevyužiť to na to, aby sme napríklad v správnej rade dali alebo do správnej rady dali naozaj správnych ľudí. Vy tu teraz kritizujete rad radom politických nominantov. Áno, politických nominantov, pretože ten zákon... (Prerušenie vystúpenia časomerom.)
Grendel, Gábor, podpredseda NR SR (2023-06-15):
Pán poslanec Štefan Kuffa.
Jurinová, Erika, podpredsedníčka NR SR (2015-06-25):
Dávam slovo pani... Pani Žitňanská, nechcete reagovať na faktické? Tak dávam slovo poslednej prihlásenej rečníčke pani poslankyni Helene Mezenskej.
Hlina, Alojz, poslanec NR SR (2013-06-04):
Vážená pani predsedajúca, vážení kolegovia, mimoriadne krátko, len dve veci chcem povedať a nakoniec len zopakovať jednu vec, čo je pre toto kľúčová. Už ma unavuje rozprávať s tým a s niekým. Asi najlepšou možnosťou bude to, že tým alkoholikom začnem podávať dlhodobo kapustovú polievku pred ministerstvom kultúry, nech minister Maďarič vidí, čo sa mu deje. Viete, ja neviem, čo je kde škola hrou alebo Komenského viaceré zmysly, proste musíme, musíme personifikovať zodpovednosť. Proste niekto tú zodpovednosť má, treba sa jej postaviť čelom. Oceňujem aj to, že okrem Števa Kuffu, čo na mňa zareagovali alebo zareagovali, sú ľudia, ktorí v zásade majú čo do činenia s gastronómiou a vyjadrili podporu, čož paradoxne môže byť jeden z prvých príkladov v tomto parlamente, že niekto je za, podporí návrh zákona, ktorý by mu v zmysle nejakej logiky mohol ubrať na výnosoch, hej, tak to by sme boli naozaj v tom úchvatne, ja sa, som rád, že kolegovia sa k tomu hlásia. Jednu vec ešte si neodpustím nepovedať, ten určitý morálny relativizmus zaznel tu aj minule z úst pána Krajcera, že však v Čechách alebo kde inde tiež púšťajú. Tak to treba povedať jasne, všade okrem Čiech je legislatíva prísnejšia v okolitých štátoch. Česi majú, myslím, že o niečo, takú istú alebo mierne liberálnejšiu, ale prebieha vášnivá diskusia na sprísnenie tejto legislatívy. Ale už aj keby všetci navôkol mali ľahšie, to nemôže byť pre nás argumentačné delo, prosím vás. To naozaj takto otázka nestojí, to je hlava v piesku. Takto sa naozaj zákony netvoria. Iní nakladali do vagónov? Aj my budeme? Tak buďme prví, čo odmietneme nakladať do vagónov! Tak buďme prví, ktorí odmietneme nakladať do vagónov. Nebuďme tí, čo sme vždycky boli. Aj iní nakladali, aj my budeme! Prosím vás. Ale hovorím, nesedí to, neplatí, tá argumentácia vôbec nesedí. Ak majú tak v Čechách o niečo miernejší, ale budú to meniť. A naozaj s tým končím, miska váh je veľmi jednoduchá a vy si ju zodpovedzte. Na jednej strane sú zisky zadávateľov reklamy a vysielateľov reklamy a na druhej strane sú objektivizované škody na spoločnosti, na obyvateľstve, na mladých ľudí. Táto miska váh nepustí, prosím vás, vy si túto dilemu vyriešte sami v sebe. To je celé. Ďakujem.
V. Faič, poslanec: (2001-10-03):
J. Migaš, predseda NR SR: Hlasujeme. Hlasujeme, aby sme uvedený vládny návrh zákona prerokovali v druhom čítaní. K tejto problematike sú dva zákony, vládny a poslanecký. (Hlasovanie.) Prítomných je 107 poslancov, za 69, proti 32, zdržalo sa 5, nehlasoval 1. Konštatujem, že Národná rada sa uzniesla, že tento vládny návrh zákona prerokuje v druhom čítaní. Druhé hlasovanie.
Danko, Andrej, predseda NR SR (2019-04-03):
Ďakujem. Na vystúpenie pána poslanca žiadna faktická. Tým vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Chce sa vyjadriť spravodajca? Nie. Prerušujem rokovanie o tomto bode programu. Nasledujúcim bodom programu je prvé čítanie o návrhu poslanca Poliačika na vydanie zákona, ktorým sa mení a dopĺňa zákon č. 79/2015 Z. z. odpadoch a o zmene a doplnení niektorých zákonov v znení neskorších predpisov. Návrh zákona má tlač 1316. Návrh na jeho pridelenie na prerokovanie výborom je v rozhodnutí č. 1397. Dávam slovo poslancovi Poliačikovi, aby návrh zákona uviedol. (Rokovanie o návrhu poslanca Národnej rady Slovenskej republiky Martina Poliačika na vydanie zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov , tlač 1316.)
Richter, Ján, poslanec NR SR (2022-10-04):
Ďakujem pekne za slovo. Chcem poďakovať za tie pripomienky kolegov. Ale ak dovolíte, zameriam sa na dvoch. Na pána Viskupiča a na pána Šimka. To, že som pomenoval, že zlyhal trh, pán poslanec, dalo by sa hovoriť ďalej. Zlyhala Európska únia, zlyhali ďalšie inštitúcie, ktoré mali konať a mali konať ďaleko inak. Len trošku ma prekvapila tá vaša skratka, ktorú ste v tomto smere urobil, že jednoducho hlavný dôvod je v tom, že sa v predchádzajúcom období zlyhalo. Inak skratka hovorí, že ´lebo Fico´. Ale to asi, to asi v tomto prípade, prípade jednoducho nie je. To, že to tak nie je, je o tom, že sme stále v trojke krajín, ktorá dáva najmenšie percento HDP na dôchodky. To ako ekonóm asi tieto veci chápete. Nehovoriac o tom, že my sme uchovali II. pilier, ktorý má z hľadiska budúcnosti svoj význam. I keď doteraz nie som celkom presvedčený, že či som postupoval úplne správne, či som nemal možno postupovať ako Maďari, Česi alebo Poliaci, alebo ďalší. Ale je tu istý kapitál, s ktorým sa dá kalkulovať a z hľadiska udržateľnosti pre ten budúci, budúce obdobie. Pán poslanec Šimko, 70 miliónov eur z plánu obnovy ide na digitálnu zručnosť dôchodcov. Pani Remišová hovorí, že 172-tisíc dôchodcov sa vyškolí, vyučí, aby mohli následne vedieť s týmto pracovať. Vítam to. Podporujem to. No ale budú si môcť dovoliť zriadiť nejaké internetové pripojenie? Inak je toto teraz tá hlavná priorita, s ktorou vláda mala ísť? Tých 70 miliónov, keby možno mal k dispozícii teraz minister práce, tak s tým vie riešiť veľmi konkrétne dopady na niektoré cieľové sociálne skupiny, ktoré by to veľmi, veľmi potrebovali. My riešime teraz digitálnu gramotnosť. Ďakujem.
Glváč, Martin, podpredseda NR SR (2017-05-10):
Ďakujem. S reakciou nikto. Vyhlasujem rozpravu za skončenú. Prerušujem... Prípadne záverečné slová? Nech sa páči, pán navrhovateľ.
Pleštinská, Zita, poslankyňa NR SR (2020-04-29):
Ďakujem, pán predsedajúci. Ďakujem, Vierka Leščáková, za tvoj príspevok v oblasti školstva. Chcela by som sa prihovoriť ešte za zachovanie málotriednych národnostných škôl. V našej obci Chmeľnica, kde žije 19,45 % obyvateľov nemeckej národnosti, hovoria zaujímavým nemeckým dialektom, je to unikát nielen na Slovensku, ale naša základná škola s materskou školou Grundschule mit Kindergarten Chmeľnica, Hofgarten, je unikát na Slovensku. Vychováva mladých žiakov, potom pedagógov, ktorí hovoria nádhernou nemčinou, takže odporúčam, príď, teda takú, príď sa pozrieť do našej školy. A verím, že táto vláda tieto národnostné málotriedky zachová. Ďakujem pekne.
Mikulec, Roman, poslanec NR SR (2024-01-24):
Ďakujem pekne. Pani kolegyňa, ďakujem za vystúpenie, bolo to trošku prínosom v tom zmysle, že ste apelovala, tak ako už spomínal aj môj predrečník, na kolegov z koalície, aby sa zamysleli, a vniesla ste do toho aj určité filozofické otázky, za čo som vďačný, a myslím si, že áno, takáto by mala byť, aj takáto by mala byť úroveň diskusie na parlamentnej pôde, len ma trošku mrzí a, bohužiaľ, rovnako som sa pozeral na kolegov z koalície, ktorých to vôbec, aleže vôbec nejakým spôsobom nezasiahlo, a mňa mrzí, že ich nezasiahol, nezasahujú ani také bežné otázky, ktoré tu kladieme, a nevedia na ne odpovedať, nevedia argumentovať, možno ani nechcú a my si, my sme si ich zodpovedali už ixkrát, o skrátenom legislatívnom konaní, o tom, že neexistujú žiadne dôvody na skrátené legislatívne konanie. A vaša výzva k tomu, aby sa zamysleli a možno posunuli hranice myslenia, ja v tomto zmysle použijem aj vyjadrenia pána Kňažka, ktorý sa rovnako zamýšľal a povedal, že táto krajina je prasknutá. Je prasknutá na dve polovice, na dobro a zlo a teraz nejde vôbec o to, či jedni patríme vpravo, vľavo alebo či máme možno pohľad na niektoré veci iný, ale teraz ide o jednu jedinú vec, o dobro a zlo. A v tomto zmysle naozaj tu ide nám všetkým, minimálne z opozície, a mňa mrzí, že mnohí z koalície vôbec na toto nereflektujú, o to, či vôbec do budúcna ešte budeme mať šancu sa tu zamýšľať a možno aj filozoficky nad mnohými otázkami, pretože ak zvíťazí to zlo vo vnímajú Roberta Fica a jeho vlády, tak ako nás ťahá do čiernej diery, tak už nebude nič.
Šeliga, Juraj, podpredseda NR SR (2020-07-15):
Ďakujem. Ako ďalší, pán poslanec Raši.
P. Hrušovský, predseda NR SR: (2004-12-01):
(Hlasovanie.) 137 prítomných, 79 za návrh, 28 proti, 28 sa zdržalo, 2 nehlasovali. Návrh zákona do druhého čítania sme schválili. Prosím ďalší návrh. R. Vavrík, poslanec: Pán predseda, druhý návrh je, aby bol tento materiál pridelený trom výborom, ústavnoprávnemu výboru, výboru pre financie, rozpočet a menu, a aby gestorský výbor, ktorým bude výbor pre obranu a bezpečnosť, a tieto výbory prerokovali materiál dnes. Čiže o lehotách prerokovania návrhu a pridelení návrhu do výborov hlasujeme.
Takáč, Richard, poslanec NR SR (2023-05-05):
Ďakujem veľmi pekne za slovo, pán podpredseda. Dámy a páni, v prvom rade na začiatku by som sa chcel veľmi pekne poďakovať jednak všetkým poslancom Národnej rady, ktorí hlasovali za otvorenie tej mimoriadnej schôdze, kde sme chceli presadiť tieto zákony, a na druhej strane chcem poďakovať všetkým poslancom, ktorí zahlasovali za to, že mali sme možnosť pomaly z miest, ktoré boli na konci tejto schôdze v programe, preradiť tieto body dnes na deviatu hodinu a v zásade umožniť to, že dnes o tom rokujeme a v utorok o tom budeme hlasovať. Predkladáme s kolegami pánom podpredsedom Jurajom Blanárom, Ladislavom Kamenickým a Borisom Suskom tento zákon, zákon z roku ´96, je to zákon č. 18/´96, zákon o cenách v znení neskorších predpisov. V tomto zákone predkladáme dve novelizácie, o ktorých samotných aj o celom zákone budem vystupovať v, priamo v rozprave, toto chcem nechať len v úvodnom slove, a preto by som sa hneď aj, pán podpredseda, prihlásil ako prvý potom do rozpravy. Ďakujem veľmi pekne.
Blanár Juraj, podpredseda NR SR (2021-06-24):
Pardon, ospravedlňujem sa.
Grendel, Gábor, podpredseda NR SR (2023-02-14):
Prezentujme sa a hlasujme. (Hlasovanie.) Prítomných 132 poslancov, za 95, proti 27, zdržalo sa 6, nehlasovali 4. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, pán spravodajca.
M. Fronc, poslanec: (2008-02-07):
Aby som vám povedal ešte jednu vec, takú skôr zábavnú. Viete, to je často tým, že sa to zneužíva a zneužíva sa rovnako aj infozákon. Ako minister som musel chodiť na priestupkové konanie a pozývali ma za to, že niekto mi dal otázku, koľko je sliepok na ministerstve školstva. Aj takáto vec sa i tak zneužíva. Napriek tomu si myslím, že je dôležitý infozákon a tak isto je dôležitá sloboda tlače a o tom to je a v tom by sme mali hľadať dohodu. Nie jednostranné rozhodnutie, ale dohodu. Ďakujem.
Paška, Pavol, predseda NR SR (2012-10-18):
Hlasujeme. (Hlasovanie.) 136 prítomných. 112 bolo za, 23 sa zdržalo, 1 nehlasoval. Návrh sme schválili. Sme v treťom čítaní . Otváram rozpravu. Nemám prihlášku do rozpravy. Vyhlasujem rozpravu za skončenú. A budeme hlasovať v záverečnom hlasovaní.
Laurenčík, Milan, podpredseda NR SR (2021-06-15):
Ďalšiu faktickú poznámku má pán poslanec Peter Osuský, nech sa páči.
Blaha, Ľuboš, podpredseda NR SR (2023-12-14):
Ďakujem veľmi pekne, pani podpredsedníčka vlády. Teraz vyhlasujem avizovanú päťminútovú technickú prestávku, aby mohli technici prestaviť systém, potom bude mať priestor pán poslanec Jozef Pročko a pani ministerka na odpoveď. Takže päť minút, to znamená zhruba do 14.32 hod. Ďakujem. (Prestávka.)
Figeľ, Ján, podpredseda NR SR (2014-09-11):
Nech sa páči, pani spravodajkyňa, chcete zaujať stanovisko? Nie. Ďakujem pekne. Prerušujem rokovanie o tomto bode programu. Teraz budeme pokračovať prvým čítaním o vládnom návrhu zákona, ktorým sa mení a dopĺňa zákon č. 244/2002 Z. z. o rozhodcovskom konaní a o zmene a doplnení zákona č. 371/2004 Z. z. o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov . Tento vládny návrh zákona má parlamentnú tlač 1126 a návrh na jeho pridelenie na prerokovanie výborom je v rozhodnutí č. 1144. Pán minister Borec, nech sa páči, máte slovo na uvedenie tohto návrhu.
Puškárová, Paula, poslankyňa NR SR (2024-09-17):
Prosím, pán predsedajúci, teraz dajte hlasovať o tom, že návrh zákona Národná rada Slovenskej republiky prideľuje na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre vzdelávanie, vedu, mládež a šport. Zároveň, že za gestorský výbor určuje Výbor Národnej rady Slovenskej republiky pre vzdelávanie, vedu, mládež a šport s tým, že určené výbory prerokujú návrh zákona do 30 dní a v gestorskom výbore do 32 dní od jeho prerokovania v Národnej rade v prvom čítaní. Prosím, dajte o tomto návrhu, pán predsedajúci, hlasovať.
Štefanec, Ivan, poslanec NR SR (2012-12-06):
Ďakujem pekne, pán predseda. Ďakujem aj všetkým kolegom za pripomienky. Osobitne tým, ktorí podporili moje vystúpenie. Pán poslanec Beblavý, pán poslanec Kaník hovorili o tej nule v pozmeňováku. Považujem to tiež za výkričník v tom zmysle, ako jedná vláda s odborármi. Je to spôsob jednania, ktoré, upozorňujem, že nie je v súlade, určite, so vzťahmi, ktoré vláda nastolila. Pripomínam, že odborári podpísali dohodu o spolupráci so stranou SMER, a dnes vidíme, čo z toho je. Výsledkom tohto politikárčenia je dnes sociálne napätie. Toto je výsledok tejto zmluvy. Sociálne napätie a vytváranie tlaku na učiteľov, tak ako bolo povedané, kladiete im nôž pod krk, ak toto neprijmete, nebude nič. Tá nula je veľavravná. Stačilo by, ako som hovoril, keby ste hospodárili so štátnymi podnikmi tak ako doteraz. Máte 200 mil., máte habadej peňazí aj na 10-percentné navýšenie platov. Pán Duchoň sa pýtal, ako som dospel k 1,7 mld. v roku 2011 oproti budúcemu roku. Pán Duchoň, jednoducho plus-mínus. Verejne prístupné informácie na stránke ministerstva financií, 1,7 mld. budúci rok vyššie výdavky ako v roku 2011. Pani poslankyňa Nachtmannová, viete, keď chcete hovoriť o demagógii, musíte to podoprieť číslami. Ja som o tých číslach hovoril, aj keď sa vám zle počúvajú, tie čísla vás usvedčujú z toho, že vaše spravovanie vecí verejných je len a len nešetrenie a vyššie zdaňovanie ľudí, ktorí... (Prerušenie vystúpenia časomerom.)
Osuský, Peter, poslanec NR SR (2015-10-21):
Ďakujem pekne. Pán kolega Blanár, no vy, samozrejme, tiež viete svoje a budete hovoriť o súkromných a cirkevných školách, ale ja napriek tomu sa domnievam, že tie, že drvivá väčšina škôl, o ktorých hovorím, je v gescii, prenesene vzaté, verejnosti. A tá verejnosť a tá subsidiarita je niečo, čo je, by som povedal, hádam niečo podpory hodné. A rada školy, a to bol pomerne dobrý výdobytok, že toto právo mala a o to právo prišla. Rozdiel totižto je v tom, že ja sa rozhodnem, či si dám dieťa do cirkevnej, alebo súkromnej školy. A ak je toto pravidlo, tak s ním počítam alebo nepočítam a rozhodnem sa tak alebo onak. Ak ale dávam dieťa do verejnej školy, do školy, ktorá je aj pod vašou, aj pod mojou gesciou v zmysle noriem a pravidiel hry, tak sa jednoducho domnievam, že je dobré dodržiavať subsidiaritu. A dobré zveriť zodpovednosť za rozhodnutia tým, ktorých deti do tej školy chodia. Lebo ja sa jednoducho domnievam, že si nemyslím, že poslanec, ktorý nikdy o tú školu nezavadil, na rozdiel od rodičov detí z tej školy, vie o tom viac a lepšie, alebo dokonca starosta, ak tá škola nerobí seky, lebo ak robí seky ekonomické alebo iné, tak sú na to súčinné orgány, ale netreba ubrať ľuďom ich práv, ktoré, chvalabohu, po páde totality získali. A ja som právo rád školy považoval za dobré právo. Bolo tu dlhé roky a nespomínam si, a možno v Žiline nejaký prípad poznáte v župe, že by rada školy zle rozhodla v neprospech dobrej veci. Ak sa tak stalo, isteže je dôvod zlého riaditeľa, ktorý niečo zlého urobil, riešiť... (Prerušenie vystúpenia časomerom.)
Paška, Pavol, predseda NR SR (2013-10-24):
Pán poslanec Poliačik.
Hrušovský, Pavol, podpredseda NR SR (2010-08-06):
Nech sa páči, pán poslanec Bublavý.
Schlosár, Rastislav, poslanec NR SR (2017-06-16):
Vážená pani predsedajúca, vážené kolegyne, kolegovia, dovoľte, aby som vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Návrh ústavného zákona spĺňa z formálnoprávnej stránky náležitosti uvedené v rokovacom poriadku a legislatívnych pravidlách tvorby zákonov, pričom predseda Národnej rady vo svojom rozhodnutí navrhol, aby návrh ústavného zákona prerokovali ústavnoprávny výbor, výbor pre hospodárske záležitosti a výbor pre pôdohospodárstvo a životné prostredie. Za gestorský výbor navrhol ústavnoprávny výbor s tým, aby výbory prerokovali návrh ústavného zákona do 31. augusta 2017 a gestorský výbor do 5. septembra 2017. Zo znenia návrhu ústavného zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výborom vrátane určenia gestorského výboru a lehoty na jeho prerokovanie vo výboroch v zmysle uvedeného rozhodnutia predsedu Národnej rady. Pani predsedajúca, prosím, otvorte všeobecnú rozpravu.
Danko, Andrej, predseda NR SR (2019-09-11):
Pán Antal.
Kerekréti, Ján, poslanec NR SR (2021-11-24):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci, ďalej aby za gestorský výbor určila hlasovaním Výbor Národnej rady pre sociálne veci a aby určené výbory návrh zákona prerokovali do 28. januára 2022 a v gestorskom výbore do 31. januára 2022.
M. Číž, podpredseda NR SR: (2007-12-05):
Takže budeme pokračovať v prerušenom rokovaní hlasovaním v prvom čítaní o vládnom návrhu zákona, ktorým sa mení a dopĺňa zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov a o doplnení niektorých zákonov , tak ako je to uvedené v tlači 489. Teraz dávam slovo spravodajcovi, ktorého určil navrhnutý gestorský výbor pre financie, rozpočet a menu, pánovi poslancovi Jozefovi Ďuračkovi, aby hlasovanie uviedol.
A. Belousovová, podpredsedníčka NR SR: (2007-06-21):
Ďalej v rozprave vystúpi pani poslankyňa Iveta Radičová a pripraví sa pani poslankyňa Damborská. Nech sa páči, pani poslankyňa Radičová, máte slovo.
V. Veteška, podpredseda NR SR: (2004-10-22):
Teraz dávam slovo spoločnému spravodajcovi z výboru pre obranu a bezpečnosť pánovi poslancovi Jozefovi Šimkovi, aby informoval Národnú radu o výsledku rokovania výboru o tomto návrhu zákona a aby odôvodnil návrh a stanovisko gestorského výboru.
Zmajkovičová, Renáta, podpredsedníčka NR SR (2013-09-03):
Dve minúty budete mať, pán poslanec, hej. Dve minúty poprosím.
Bittó Cigániková, Jana, poslankyňa NR SR (2021-11-09):
Andrej, ďakujem pekne za tvoje vystúpenie. Tie pozmeňováky sú dobré, treba ich podporiť. Som aj rada, že ste ich podali, ale chcem sa ťa úprimne spýtať a veľmi vážim slová, aby to nevyznelo nejako moc drsne, ale chcem sa ťa úprimne spýtať, že kam až siaha tá vaša tolerancia voči vašim kolegom z vášho klubu, lebo vieš, teraz hovoríš, nedal si veci, ktoré by ženám pomohli, ktoré vieš, že by pomohli, lebo naozaj, teda ty máš v tomto jasno, v tolerancii teda k pani Záborskej a kolegom ďalším, lebo ste v jednom klube, viem, že je to komplikovaná situácia. Minule som podávala interrupčnú tabletku, deklarujete, že vás je tam sedemnásť liberálov, nepodporili ste ju, lebo ste dostali taký príkaz, lebo treba tolerovať kolegov. Som zvedavá teraz, ako budete reagovať na tento návrh. A ja ti chcem tým povedať, že vy máte veľmi rozumné návrhy, veľmi rozumné. Myslím si, že aj vaši kolegovia by mali veľmi počúvať vás, bolo by to určite k dobru veci, a že vy máte silu sa zastať tých žien a dupnúť si v tom klube, lebo to nejde takto, lebo z vášho klubu prichádza každú chvíľu takýto návrh a to nejde takto, že hovoriť o tom, že by sme nemali, ale nechať to tak, tak pokiaľ jedného dňa nájdete odvahu si dupnúť, tak ja sa naozaj budem veľmi tešiť, lebo práve vy liberáli v OĽANO, ktorých je teda naozaj málo, o to ste cennejší a o to viac môžte práve vy pomôcť tým ženám, aby sa toto nedialo. Ďakujem.
Šimečka, Michal, podpredseda NR SR (2024-01-10):
Ďakujem veľmi pekne. Pán poslanec Grendel.
Bugár, Béla, podpredseda NR SR (2019-09-11):
Prezentujme sa a hlasujme. (Hlasovanie.) Prítomných 143, za 87, proti 1, zdržalo sa 53 poslancov, 2 nehlasovali. Návrh bol schválený. Pán poslanec, uveďte teraz hlasovanie v druhom čítaní o vládnom návrhu zákona o dohľade a pomoci pri riešení neodôvodnenej geografickej diskriminácii zákazníka na vnútornom trhu, tlač 1508. (Hlasovanie o vládnom návrhu zákona o dohľade a pomoci pri riešení neodôvodnenej geografickej diskriminácie zákazníka na vnútornom trhu a o zmene zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov , tlač 1508.)
Pellegrini, Peter, predseda NR SR (2015-01-28):
Myslím, kolegyne, kolegovia, že naozaj to hlasovanie o piatej stihneme za 30 minút vybaviť a každý bude mať dostatočný sa priestor sa presunúť. Akcia sa začína o 18.00, takže nemyslím, že je dôležité robiť až takéto extrémne posuny. Pán poslanec Hlina.
Šimečka, Michal, podpredseda NR SR (2024-01-17):
Ďakujem pekne. Pán poslanec Dostál.
Pellegrini, Peter, predseda NR SR (2015-06-30):
Prezentujme sa a hlasujme o návrhu pána spravodajcu prerokovať tento návrh zákona v druhom čítaní. (Hlasovanie.) Prítomných 137 poslancov, za hlasovalo 38, proti boli 3, zdržalo sa 95 poslancov, nehlasoval 1. Tento návrh sme neschválili. Teraz poprosím pani podpredsedníčku Jurinovú, aby uviedla hlasovanie o návrhu poslanca Kaníka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 1601), bod 50 schváleného programu. (Hlasovanie o návrhu poslanca Národnej rady Slovenskej republiky Ľudovíta Kaníka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1601.)
Bugár, Béla, podpredseda NR SR (2019-05-16):
Prezentujme sa a hlasujme. (Hlasovanie.) Prítomných 143, za 125, zdržalo sa 17 poslancov, 1 nehlasoval. Národná rada sa rozhodla, že tento vládny návrh zákona prerokuje v druhom čítaní. Nech sa páči.
Budaj, Ján, minister životného prostredia SR (2020-07-14):
Ďakujem za vysvetlenie. Dámy a páni, skrátené konanie nepoužíva nikto z ministrov rád a ja som tiež nie rád, že musíme takto postupovať, ale COVID nás zaskočil. Všetci sme dúfali, že keď prejde epidémia, tá vlna epidémie, tak budeme môcť zrušiť mimoriadny stav. A tak boli covidové zákony šité, že keď pominie mimoriadny stav, skončia aj tieto opatrenia, ktoré vtedy; napríklad tieto dva zákony, ktoré, o ktoré teraz ide, sa týkali, sa týkali kontroly a procesov, ktoré súvisia aj s pokutami v oblasti, v oblasti odpadového hospodárstva a v oblasti integrovaného povoľovania znečistenia ovzdušia. Toto sú dôležité regulačné nástroje ministerstva, ktoré sa už mesiace, tri mesiace neuplatňujú z dôvodu COVID-u. Ale keďže krízový štáb aj experti stále ponechávajú mimoriadny stav, tak sme prišli so zmenou a chceli by sme, aby bola ešte pred začiatkom prázdnin parlamentných, pretože tým sa ten odklad stane ešte ako-tak únosným. Ide o formuláciu, ktorú potom prednesiem, keď pôjde o samotný návrh, formuláciu, ktorú prijali aj iné zákony, ktoré predkladali ďalšie rezorty, ako vlastne je to, keď to mám ľudovo povedať, akceptovanie, že ten mimoriadny stav nás tu bude trápiť dlhšie, a tak sa niektoré skupinové akcie, napríklad keď občania kontrolujú návrhy v procese EIA, to už je schválené v tom balíčku kilečko, alebo tentoraz zase keď sa nejaké skupiny občanov musia zísť, aby, aby rokovali o integrovanom povolení alebo o porušení zákona o odpadoch, tak aby takéto stretnutie bolo v minimálnom možnom rozsahu, ale aby predsa len sa mohlo uskutočniť. To je obsah a zároveň aj moja prosba, aby ste podporili tento zákon v skrátenom konaní, aby mohol čím skôr platiť, ešte pred parlamentnými prázdninami. Ďakujem, pán predsedajúci, skončil som.
P. Paška, predseda NR SR: (2006-08-03):
Nech sa páči, pani poslankyňa.
M. Jureňa, poslanec: (2009-06-30):
Dajme hlasovať o prvom návrhu pána poslanca.
Kuriak, Milan, poslanec NR SR (2022-12-08):
Nie. Ja to dokončím.
E. Vestenický, poslanec: (2010-05-25):
Domnievam sa však, že ak niekto chce požičať si myšlienky od iných autorov, tak vraj je to možné, ale mal by sa na nich aspoň odvolať. Čo mám na mysli? To, čo dávate do úst Berijovi a Stalinovi, sa vraj odohralo podstatne skôr, o dvadsať rokov skorej, a to medzi pánom grófom Apponyim a admirálom Horthym. Ale vy to viete. Napriek tomu ma jedna vec na vašom vystúpení potešila, preto som aj vyšiel z lavice a smeroval som k pánovi Horváthovi. Uvidel som konečne vás, ako máte najprv jednu a potom ale aj druhú ruku vo svojom vlastnom vrecku, pán Csáky. Ďakujem.
Danko, Andrej, predseda NR SR (2019-12-03):
Prosím, prezentujme sa a hlasujeme. (Hlasovanie.) Prítomných 142, za 90, proti žiaden, zdržalo sa 52, nehlasoval nula poslancov. Konštatujem, že sme predmetný návrh schválili.
P. Paška, predseda NR SR: (2006-10-19):
Konštatujem, že sme uvedený návrh zákona posunuli do druhého čítania. Pristúpime k druhému hlasovaniu.
V. Veteška, podpredseda NR SR: (2006-09-05):
Pokračujte, pán poslanec.
A. Belousovová, podpredsedníčka NR SR: (2007-06-28):
Ústne sa prihlásila pani poslankyňa Sárközy, pani poslankyňa Mušková a pán poslanec Frešo. Ako prvá vystúpi pani poslankyňa Sárközy, nech sa páči.
Dostál, Ondrej, poslanec NR SR (2018-06-13):
Ďakujem kolegom za faktické reakcie. Neviem, či stihnem zareagovať na všetky. Pán poslanec Číž povedal, že mu nie je jasný leitmotív môjho vystúpenia, no tak ja mu ho poviem v jednej vete. Myslím si, že by nemal byť jednorazovým štátnym sviatkom 30. október, ale trvalým štátnym sviatkom 28. október. Pán poslanec, vy ste mi vyčítali, že som bol proti vzniku Slovenskej republiky, že som provokoval na mítingu v Dunajskej Strede, mítingu SMK. No ja, áno, ja som bol za zachovanie spoločného československého štátu, je to pravda, myslím si, že na tom nie je, nie je nič zlé, myslel som si, že to, že to bolo lepšie riešenie. Áno, bol som na mítingu SMK v Dunajskej Strede, pretože si myslím, že príslušníci národnostných menšín majú právo používať svoj menšinový jazyk. A hlavne si myslím, že ani na jednom, ani na druhom nie je nič protislovenské. Je to normálny, legitímny, demokratický postoj a som hlboko presvedčený, že je v záujme Slovenska a všetkých ľudí, ktorí tu žijú. Väčšina ľudí sa hlási k slovenskému národu, ako iste viete. Pán poslanec Klus sa pýtal, či viem o nejakom príklade zo zahraničia, keď by existoval jednorazový štátny sviatok. No ja nie som predkladateľom toho návrhu, čiže neviem o takom príklade, možno, možno vláda alebo pani ministerka vedia. No a pani poslankyňa Milanová to možno vystihla najlepšie, že 30. október budeme mať ako jednorazový štátny sviatok, tak vybehneme na Železnú studničku alebo na predĺžený víkend a nie, že si budeme pripomínať... (Prerušenie vystúpenia časomerom.)
M. Hort, podpredseda NR SR: (2008-09-18):
Otváram rozpravu. Chcem vás informovať, že do rozpravy som dostal písomnú prihlášku jedného pána poslanca, to je pán Tibor Glenda. Po jeho vystúpení sa bude môcť prihlásiť do rozpravy ústne, kto bude mať záujem. Pán poslanec, nech sa páči, máte priestor v rozprave.
Vančo, Branislav, poslanec NR SR (2023-12-14):
Ďakujem. Pán kolega Malatinec, snažíte sa vylepšiť návrh zákona, ktorý, ktorý je tak katastrofálny, že proste je úplne jedno, či ste podali tento, tieto pozmeňovacie návrhy. Návrh zákona, ktorý zriaďuje ministerstvo napríklad nové úplne, v dôvodovej správe sa tvrdí, že nemá žiadny vplyv na... na nič viac-menej ani na rozpočet verejnej správy, ani, ani na nič proste. Ja nerozumiem, že ako, ako môže vláda predložiť zákon, ktorý nie je zdôvodnený, v konečnom dôsledku nemá to vplyv na nič, možno tak na koaličné vzťahy, pretože, pretože vznik ministerstva športu je iba dôsledok nejakej, nejakej dohody mocenskej, ktorá ale bude mať vplyv na veľa vecí, a nielen to ministerstvo, to nové ministerstvo, ktoré bude mať vplyv na rozpočet verejnej správy, bude stáť veľa peňazí, ale takisto sú tam ďalšie vážne veci, ktoré sa určite, ktorým sa určite budeme venovať počas tejto rozpravy a ktoré vám budeme vyčítať, pretože je neuveriteľné, akým spôsobom sa snažíte ovládnuť inštitúcie, ktoré majú byť nezávislé, ktoré majú byť odborné.
Glváč, Martin, podpredseda NR SR (2016-12-07):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Jeden pán poslanec. Ukončujem možnosť prihlásenia sa. Pán poslanec Marosz, nech sa páči.
Bugár, Béla, podpredseda NR SR (2017-04-07):
Nech sa páči, prezentujme sa a hlasujme. (Hlasovanie.) Prítomných 119, pardon 119 poslancov, za 45, proti 51, zdržalo sa 20 poslancov, 3 nehlasovali. Návrh nebol schválený. Týmto vyhlasujem 14. schôdzu za skončenú. A zároveň mi dovoľte ešte vám popriať príjemné Veľkonočné sviatky a zároveň, aby ste si oddýchli aj od politiky. Takže dovidenia o mesiac. (Potlesk.) (Rokovanie 14. schôdze NR SR sa skončilo o 12.40 hodine.)
Z. Horváth, poslanec: (2009-12-02):
Dámy a páni, je to veľmi kratučká novela, je to technický problém, ktorý by sme radi riešili v Zákonníku práce s kolegyňou Tkáčovou, nakoľko, ako všetci viete, plnoletosť sa nadobúda dovŕšením veku 18 rokov. Pred dosiahnutím tohto veku sa plnoletosť nadobúda len a len uzavretím manželstva, a to so súhlasom súdu, u osoby, ktorá dovŕšila 16. rok veku. Takto nadobudnutá plnoletosť sa nestráca ani zánikom manželstva, ani vyhlásením manželstva za neplatné. Podľa Občianskeho zákonníka spôsobilosť fyzickej osoby vlastnými právnymi úkonmi nadobúdať práva a brať na seba povinnosti, teda spôsobilosť na právne úkony, vzniká v plnom rozsahu plnoletosťou. Zákonník práce, ako lex specialis neumožňuje fyzickej osobe, ktorá nedosiahla 18. rok veku, konať v pracovnoprávnych vzťahoch, a to ani osobe, ktorá nadobudla plnoletosť uzavretím manželstva. Vyžaduje na tieto právne úkony konanie zákonného zástupcu, čo si, myslím, nie je v poriadku. Dochádza k absurdnej situácii, keď fyzická osoba, ktorá získala plnoletosť uzavretím manželstva, získa spôsobilosť na právne úkony okrem spôsobilosti vykonávať pracovnoprávne úkony upravené Zákonníkom práce. Ak by si táto osoba zriadila živnosť, v podstate by nemohla bez zákonného zástupcu nikoho ani len zamestnávať. Mohla by uzatvárať zmluvy na milióny eur, scudzovať nehnuteľnosti, ale nemohla by sama uzatvoriť napr. ani pracovnú zmluvu. Cieľom nášho návrhu je dosiahnuť, aby plnoletá osoba bez ohľadu, či dosiahla plnoletosť dovŕšením 18. roku veku alebo uzavretím manželstva, mala spôsobilosť na právne úkony v plnom rozsahu, teda aj na pracovnoprávne vzťahy. Návrh zákona je v súlade s Ústavou Slovenskej republiky, zákonmi a ostatnými všeobecne záväznými predpismi, ako aj medzinárodnými záväzkami Slovenskej republiky. Navrhovaná právna úprava nebude mať dopad na štátny rozpočet, rozpočty obcí, ale ani na rozpočty vyšších územných celkov a nezakladá nároky na pracovné sily a ani na organizačné zabezpečenie. Pani predsedajúca, skončil som.
Kamenický, Ladislav, poslanec NR SR (2020-09-16):
Ďakujem pekne všetkým, ktorí na mňa reagovali. A ja teda pevne verím, že toto, čo sa tu udialo, skutočne uzrie svetlo sveta. Ja si vážim napr. to, že, že strana SMER bojuje vždycky za minimálnu mzdu a budeme naďalej bojovať, a ja som presvedčený o tom, že minimálna mzda pomáha tomu, aby rástla aj priemerná mzda. A tá priemerná mzda aj na Slovensku vždycky za nás rástla. Dnes je prvýkrát, čo ide klesať od vzniku pomaly Slovenskej republiky. Takže ak by sme nebojovali za minimálnu mzdu, tak čo urobíte, že bude budúci rok ešte o 5 % nižšia tá priemerná mzda na Slovensku? Treba to poňať aj tak, že ľudia z niečoho musia žiť a 656 eur skutočne, pán minister, dajte si ruku na srdce, keby ste ich doniesli manželke, tak vás s tým vyhodí spred dverí a pevne verím, že každého z nás, ktorý tu sedíme. To je peniaz, z ktorého sa nedá normálne žiť, a ja si myslím, a teda dúfam, že jedného dňa budeme mať povedzme tú minimálnu mzdu možno na úrovni Slovinska, kde je momentálne okolo 920 eur. Ale ešte tam nie sme a treba robiť maximum pre to, aby sme sa tam raz dostali. A hovoriť o tom, že všetko je, že mzdy sú vysoké na Slovensku, prepáčte, ale to je absolútne scestné. My vo všetkom sa snažíme nejakým spôsobom dobiehať Západ, ale v mzdách každý tvrdí, že máme vysoké mzdy. To nie je pravda a treba urobiť maximum, aby sme sa priblížili aj v tomto parametri západnému svetu. Ďakujem pekne.
Ľ. Mušková, poslankyňa: (2002-11-06):
Myslím si, že tento fond je skutočne len dočasný, ale netreba ho rušiť, aspoň nie teraz, keď nič nechráni tieto deti. Vláda tvrdí, že sa chceme aj v legislatíve približovať štátom Európskej únie. Porovnajte teda legislatívu štátov Európskej únie, ako chráni svoje deti. Ten, kto má dieťa v opatere, dostáva všetko. U nás je to presne naopak. Ten, ktorý dieťa a rodinu tyranizoval, má všetko a dieťa častejšie s matkou odchádza úplne bez všetkého. Často takýto rodič, ktorý neplatí výživné svojim deťom, žije v blahobyte. Mala by som sa spýtať rečníckou otázkou, čo sme to za krajinu, keď si nevieme chrániť naše deti. Tento zákon nebol náhodne schválený, bol skomparovaný z návrhov poslankýň aj vládnej koalície, aj opozície. Stalo sa to vlastne po prvýkrát v histórii tohto parlamentu v minulom volebnom období a schválili ho poslanci tak vládnej koalície, ako aj opozície, lebo tak im to kázalo svedomie a chcem im opäť z tohto miesta poďakovať, tak ako chcem poďakovať aj médiám, ktorým záleží na týchto deťoch a ktorým svedomie káže písať o nich. Vážení kolegovia, verím, že nesklamete tieto deti, že nepodľahnete politickému tlaku a zákon nezrušíte aspoň nie dovtedy, kým v Národnej rade nebudú také legislatívne normy, ktoré týmto deťom nezabezpečia dôstojný život, na ktorý majú právo, pretože tieto deti sú obeťami, obeťami našej nedostatočnej legislatívy. Zákon však od 1. novembra platí. Rodičia môžu podávať žiadosti a je tragické, že táto vláda nerešpektuje zákon Národnej rady Slovenskej republiky, a je ešte tragickejšie, ako je táto vláda ľahostajná, ako som povedala, k deťom, k obetiam, ktoré žijú v nedôstojných podmienkach. Ďakujem za pozornosť a prepáčte mi emotívnosť, pretože je to moja srdcová záležitosť. (Potlesk.)
Danko, Andrej, predseda NR SR (2018-05-23):
Prosím o kľud v rokovacej sále. Nech sa páči.
P. Paška, predseda NR SR: (2008-03-26):
(Hlasovanie.) 139 prítomných, 119 za, 20 sa zdržalo. Konštatujem, že sme body 1 a 2 spoločnej správy schválili.
Šimečka, Michal, podpredseda NR SR (2024-01-16):
Ďakujem pekne. Pani poslankyňa Nash.
Danko, Andrej, predseda NR SR (2018-09-12):
Prosím, prezentujme sa a hlasujme. (Hlasovanie.) Prítomných 141 poslancov, za 51, proti 21, zdržalo sa 68, nehlasoval 1. Konštatujem, že sme uvedený návrh neschválili.
J. Halecký, poslanec: (2007-12-05):
Môj bol iba postreh, takže my, ktorí máme byť vzorom, máme sa postarať hlavne o svoje zdravie, lebo keď sa nevieme postarať o svoje zdravie, ako sa postaráme o zdravie tých ostatných, nielen v legislatívnej činnosti, ale aj v činnosti tej konkrétnej? Vidíme, že máme dosť značné rezervy. A prevencia, pokiaľ by mala byť účinná, je vtedy účinná, keď je v čo najširšom meradle, postihuje tie najrizikovejšie skupiny obyvateľstva, lebo preventívne vyšetrovať všetkých sa nedá, je to drahé a nemáme na to dostatok personálnych kapacít. Takže stanoviť vzorne priority hlavne tých chorôb, ktoré najviac usmrcujú a invalidizujú ľudí, teda srdcovo-cievne choroby, cukrovka, ale aj závažné choroby dýchacieho aparátu, je dôležité, aby práve v tej prevencii – a bez peňazí žiadna prevencia nejde – sme urobili konkrétne kroky. Myslím si, že aj ten zákon príspevkom k tomu je. Ďakujem.
Číž, Miroslav, poslanec NR SR (2014-11-08):
Ďakujem pekne. Pán kolega, prišiel som si osobitne vypočuť váš prejav, pretože ste právnik, ste umiernený. Ale neviem, či ste na tento prejav hrdý, lebo. Ale v každom prípade si vážim, že ste sa aspoň vyvarovali urážok, pán kolega. Ako právnikovi vám chcem povedať jednu vec, že nepochybne nominanti SMER-u v piešťanskej nemocnici nesú zodpovednosť, ktorá aj bola vyvodená v prvej fáze veľmi silne. Následne začali konať preverovacie aktivity Úrad pre zdravotnú starostlivosť, Generálna prokuratúra, Najvyšší kontrolný úrad. Je evidentné, že nepotrebujeme počkať, dokedy budú prvé závery týchto orgánov, aby nám zadefinovali a zakvantifikovali skutočný stav. Dovtedy môže pán Lipšic beztrestne tu vyprávať a klamať čokoľvek. Tie nezmyselné reči o milióne a státisícoch a dookola, kde sami sa vyvraciate navzájom vo vašich vystúpeniach, sú predsa nekorektné. Prečo nebolo možné počkať aspoň do prvých výstupov, kde sa zadefinuje, aký je skutočný stav? A zadefinujú ho nezávislé orgány. Prečo robíme tento cirkus teraz, keď máme pred sebou komunálne voľby, týmto spôsobom? Na základe čoho mám konať, na základe čoho mám zaujímať stanoviská? Na základe mimoriadne nespoľahlivých informácií pána poslanca Lipšica, ktoré sú vždy účelové, principiálne nehorázne, kde ani na sekundu nedáva pozor, aby bol aspoň trošku korektný, aby tie čísla sedeli?! Sme právnici a vieme, čo je právny štát. A ja vám verím, že aj vy to viete. Tak prečo robíme tento cirkus? Načo toto je? Mimochodom, mám trošku aj detskú dušu, aj som si urobil snímku a poskytnem tých záchrancov Slovenska, ktorí tu zostali. Všetci nezaradení poslanci do jedného, váš klub OĽaNO, aj to torzovitý, a ešte páni zo SaS, ktorí sú známi tiež mimoriadnou podporou občanov a mimoriadnym akceptovaním ich serióznosti. To sú tí záchrancovia. Ja chcem poďakovať všetkým stranám, ktoré sú opozičné a sú silné, a tvrdí opoziční, ale odmietli tento typ politiky, pán poslanec. A viem, že to cítite tak ako ja... (Prerušenie vystúpenia časomerom.)
Vons, Peter, poslanec NR SR (2022-03-15):
Hlasovať budeme zajtra o 11.00 hod.
Laurenčík, Milan, podpredseda NR SR (2020-11-25):
Dajte znovu čas pani poslankyni.
Zmajkovičová, Renáta, podpredsedníčka NR SR (2012-07-25):
Ďalším poslancom, ktorý vystúpi v rozprave, je pán poslanec Vašečka. Nech sa páči, máte slovo.
Hrušovský, Pavol, podpredseda NR SR (2011-06-17):
Panie poslankyne, páni poslanci, skrutátori ma požiadali, aby som poslednýkrát oslovil prítomných poslancov. Tí, ktorí chceli a zatiaľ sa nezúčastnili tajnej voľby, aby tak v tejto chvíli urobili. Pokiaľ všetci prítomní poslanci a tí, ktorí chceli vyjadriť svojím rozhodnutím k voľbe kandidáta na generálneho prokurátora svoj postoj, tak urobili, mi dáva dôvod na vyhlásenie tajnej voľby za skončenú. Vyhlasujem tajné hlasovanie za skončené a prosím overovateľov, aby sa ujali svojej funkcie. Otvorili volebné urny, zistili počet poslancov, ktorí sa voľby zúčastnili, a počet hlasov odovzdaných „za“, „proti“ alebo „sa zdržali“ za navrhnutého kandidáta. Panie poslankyne, páni poslanci, prerušujem teraz rokovanie. Predpokladám, že pätnásť minút bude dosť času na to, aby stačil skrutátorom na zistenie výsledkov volieb. Potom vyhlásime výsledky volieb. Prerušujem rokovanie. Pätnásť minút, do trištvrte na päť. Prosím pána podpredsedu Bugára, aby zvolal poslanecký klub a určil poslancom úlohy na víkend. (Smiech v sále.) (Prestávka. Zisťovanie výsledkov tajného hlasovania.) (Po prestávke.)
Š. Kužma, poslanec: (2007-03-21):
A druhý moment chcem povedať. Všade na svete sa uznáva, že slušní politici nemenia pravidlá počas hry. Všetky strany a všetci kandidáti išli do volieb s určitými platnými pravidlami. Je to úplne normálne. A aj ten zákon, na ktorý sa pani prof. Tóthová odvoláva, tiež menil pravidlá nie počas hry. Vstúpil do platnosti s novými zastupiteľstvami. Čiže ak vám ide skutočne o vec, a nie o taký drobný podvodík, a ešte nasadený z úplne iného mesta, tak dajte tam dobu účinnosti. (Ruch v sále.) A či vy nie ste nakoniec z Bratislavy, keď krútite hlavou? Asi ste z Bratislavy. Tak dajte tam účinnosť normálne od budúcich volieb. A všetci, ktorí pôjdu do volieb, budú vedieť, že za týchto podmienok tam idú.
Hrnčiar, Andrej, podpredseda NR SR (2017-09-07):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Takže vyhlasujem tým pádom všeobecnú rozpravu za skončenú a prerušujem rokovanie o tomto bode programu. Budeme pokračovať druhým čítaním o vládnom návrhu zákona o verejnej výskumnej inštitúcii a o zmene a doplnení niektorých zákonov . Vládny návrh zákona je pod tlačou č. 569. Spoločná správa výborov má tlač 569a. Nech sa páči, pani ministerka Matečná, prosím, aby ste vládny návrh zákona odôvodnili.
Paška Pavol, predseda NR SR (2013-02-07):
(Hlasovanie.) 144 prítomných, 52 za, 8 proti, 84 sa zdržalo. Návrh sme neschválili a nebudeme pokračovať v rokovaní. Pán poslanec, poprosím pána poslanca Petra Fitza, aby uviedol hlasovanie v prvom čítaní o návrhu poslankyne Jany Žitňanskej na vydanie zákona č. 308 o vysielaní a retransmisii, je to tlač 311. (Hlasovanie o návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov , tlač 311.)
P. Paška, predseda NR SR: (2009-10-28):
(Prestávka.) (Po prestávke.)
Číž, Miroslav, doterajší podpredseda NR SR (2010-07-08):
Pán poslanec Július Brocka.
Remišová, Veronika, poslankyňa NR SR (2023-12-15):
Marek, ďakujem ti veľmi pekne za tvoje vystúpenie a určite všetci si pamätajú slová Roberta Fica, ktorý hovoril, že mám rád finančné skupiny ako koza nôž. No tak opak je pravdou, pretože vo všetkom, čo robí, a v každom, v každej zmene zákona v zásade, a v zdravotníctve zvlášť, umožňuje finančným skupinám, aby mali lepší a väčší dosah na štát a na štátne peniaze. To je presne to, čo robí. A tak od začiatku tvojho pôsobenia, Marek, sme vlastne sledovali, ako v určitej časti médií, tak špeciálne v médiách, ktoré patria Pente, si bol neustále zosmiešňovaný. Či to už boli nejaké trápne články, ktoré, zo súkromného života, alebo zosmiešňovanie viery, náboženského presvedčenia, jednoducho nedali ti pokoj celé tri roky, lebo si bol úhlavným nepriateľom. No a teraz vidíme, čo chce vládna koalícia urobiť. Chce v zásade, Penta už má všetko, už dosiahli to, že ministerka, ministerka zdravotníctva napriek rozporu, v rozpore so zákonom zaradila Nemocnicu Bory do tej najvyššie siete nemocníc a teraz dokonca chcú zveriť ešte aj kontrolu nad zdravotníctvom. Chcú umožniť, aby aj tam Penta mala svojho človeka. A mňa to zvlášť mrzí, pretože ak je niekto zraniteľný, tak je to práve pacient, tak sú to chorí ľudia, ktorí sú odkázaní, odkázaní na zdravotnú starostlivosť, ktorú im štát poskytuje. Bohatí ľudia, tí, si môžu zdravotnú starostlivosť zaplatiť, ale tí najchudobnejší, pre nich to bude mať najzničujúcejšie dôsledky.
Laurenčík, Milan, podpredseda NR SR (2021-05-12):
Faktickú poznámku má aj pán poslanec Juraj Krúpa, nech sa páči.
Pellegrini, Peter, predseda NR SR (2015-02-10):
S reakciou na faktické pani poslankyňa Vášáryová.
Jurinová, Erika, podpredsedníčka NR SR (2013-06-17):
(Povedané súbežne s rečníkom.) Nech sa páči, pán poslanec, pokračujte.
Kažimír, Peter, podpredseda vlády a minister financií SR (2015-11-10):
Ďakujem veľmi pekne. Cieľom navrhovaného zákona je implementovať smernice, ktorých zmyslom je podrobnejšie upraviť spôsob zverejňovania údajov týkajúcich sa emitentov cenných papierov, v dôsledku čoho sa zabezpečuje verejná dostupnosť údajov o emitentoch na strane investorov a klientov finančných inštitúcií. Zároveň dochádza k harmonizácii sankčných režimov pri ukladaní sankcií právnickým a fyzickým osobám. Smernica o transparentnosti je zameraná na zabezpečenie informovanosti a dôvery investorov, čím prispieva k posilneniu finančnej stability. Navyše zlepšenie prístupu k regulovaným informáciám na úrovni Európskej únie je zamerané na zvýšenie funkčnej integrácie európskych trhov s cennými papiermi a na zabezpečenie lepšieho cezhraničného zviditeľnenia malých a stredných kótovaných spoločností. Zaraďujú sa tiež minimálne kritériá na prístup k regulovaným informáciám a ich archivovanie. Návrh zákona bol schválený vládou v auguste tohto roku. Pri prerokovaní návrhu zákonov vo výboroch Národnej rady bol vo výbore pre financie a rozpočet prijatý pozmeňujúci návrh, ktorý kľúčovo sa zaoberá nasledujúcimi oblasťami: jednak smernica vyžaduje zverejňovanie neprávoplatným rozhodnutím spolu s informáciou o podanom opravnom prostriedku, v ďalšom sa precizuje prechod na plný členský princíp vedenia majetkových účtov cenných papierov, precizuje sa spôsob prepojenia centrálnych depozitárov v súlade s nariadením o centrálnych depozitároch s ohľadom na plánované začatie činnosti národného centrálneho depozitára, ale umožňuje sa aj prispôsobiť systému centrálneho depozitára pre technické spracovanie údajov vo februári, podľa špeciálneho systému vo februári roku 2017. Ďakujem pekne.
Ďurica, Ondrej, poslanec NR SR (2021-09-17):
Pani kolegyňa Žitňanská, ďakujem pekne za také dovysvetlenie celej problematiky. Skutočne to neberte tak ako nejakú kritiku z našich radov. Skôr to bola taká odborná rovina z pohľadu kolegu pána doktora Urbana. Ja vítam jednu vec, že tak ako tu bolo spomenuté alebo ako ste zdôraznili potom v tom, v tejto záverečnej rozprave, že sa vytvára akýsi legislatívny zákonný rámec. Pretože tie prípady sú také, ja mám zase v prostredí pedagógov značnú časť rodiny a musím povedať, že rôzne tie prípady týchto detí, ktoré majú zdravotné ťažkosti, sa riešia naozaj všelijako a riešia sa improvizovane a dôležitý, dôležitý z môjho pohľadu je tam taký moment, kedy už nebude pedagóg zodpovedný a vystavený určitému riziku, že v snahe pomôcť bude jednoducho riskovať to, že niečo urobí zle ako neodborník, ako človek, ktorý neposkytuje profesijne tú zdravotnú starostlivosť, ako človek, ktorý je tam v danom okamihu. Takže v tomto, z tejto, z tejto stránky to vítam a považujem to za veľmi správne, aj keď sa môžeme baviť o realizovateľnosti alebo praktickej teda stránke, či na to bude personál alebo nebude personál. Ale myslím si, že myšlienka a celkový, celkový ten základ je v poriadku, je správny. Takže určite, určite som vďačný za takýto, takýto návrh. Ďakujem pekne.